Diari Oficial de la Generalitat Valenciana


Sumari del DOGV 5950, del 09-02-2009 (2009/868)

RESOLUCIÓ de 14 de gener de 2009, de la presidenta de l'Institut Valencià de Conservació i Restauració de Béns Culturals, per la qual es publica el resultat del concurs de mèrits per a la provisió de dos llocs de cap de secció de restauració en l'Institut Valencià de Conservació de Béns Culturals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/868


Data del document
:   14-01-2009

Organisme emissor
:   Institut Valencià de Conservació i Restauració de Béns Culturals

Tipus de document
:   Resolució

Anàlisi jurídica

 Descriptors 

:   * Institut Valencià de Conservació i Restauració de Béns Culturals
    * concurs administratiu
    * administració regional

RESOLUCIÓ de 14 de gener de 2009, de la presidenta de l'Institut Valencià de Conservació i Restauració de Béns Culturals, per la qual es publica el resultat del concurs de mèrits per a la provisió de dos llocs de cap de secció de restauració en l'Institut Valencià de Conservació de Béns Culturals. [2009/868]  
D'acord amb el que va establir el Consell Rector en la reunió de data 29 de febrer de 2008, publicat en el DOCV número 5881, de 29 d'octubre de 2008, es va convocar concurs de mèrits per a la provisió de llocs de treball de cap de secció de restauració de pintura de cavallet (grup A, nivell 24, complement específic E042) i cap de secció de restauració d'obra gràfica i material d'arxiu (grup A, nivell 24, complement específic E042) de restauració en l'Institut Valencià de Conservació de Béns Culturals.  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió d'Avaluació va formular, en data 19 de desembre de 2008, proposta definitiva d'adjudicació.  
Per tant, i en exercici de les competències atribuïdes per l'article 5.2 apartat g, de la Llei 5/1999, de 9 d'abril, de Creació de l'Institut Valencià de Conservació de Béns Culturals, pel qual s'aproven les atribucions de la Presidència del Consell Rector del citat organisme, resolc:  
Primer  
Fer públiques les puntuacions obtingudes pels participants en el concurs de mèrits per a la provisió de dos llocs de cap de secció de restauració en l'Institut Valencià de Conservació de Béns Culturals i adjudicar, amb destinació definitiva, els llocs de treball indicats en l'annex de la present resolució.  
Segon. Cessaments i preses de possessió  
Cessaments  
El personal que ocupa lloc de treball i ha obtingut destinació en el present concurs, cessarà d'ofici el dia 18 de gener de 2009.  
Igualment, cessarà d'ofici, el 18 de gener de 2009, el personal que estiga ocupant un lloc de treball adjudicat en aquesta convocatòria.  
Preses de possessió  
L'acte de presa de possessió, a què queden convocats els adjudicataris, tindrà lloc el dia 19 de gener de 2009, a les 10.00 hores, segons la província en què hagen obtingut destinació, a les seus següents:  
València: C/ Pintor Genaro Lahuerta, núm. 25.  
Castelló: Complex Socioeducatiu Penyeta Roja, 4-Camí Penyeta Roja, s/n.  
Els efectes administratius i econòmics seran des del dia de la presa de possessió.  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present resolució.  
València, 14 de gener de 2009.- La presidenta de l'Institut Valencià de Conservació i Restauració de Béns Culturals: Trinidad Miró Mira.  
ANNEX  
Reunit el tribunal per a la valoració dels expedients per a la selecció i provisió de dos llocs de treball de cap de secció de restauració de pintura de cavallet i cap de secció de restauració d'obra gràfica i material d'arxiu, es va obtindre la següent puntuació:  
  
València, 19 desembre de 2008.- Els membres del tribunal.